கேள்வி: எஸ்சிஐமகோ ஆய்விதழ் தரம் குறித்து விரிவாக சொல்லுங்கள்.
பதில்: படிமம்:PortalSJR.JPG எஸ்சிஐமகோ ஆய்விதழ் தரம் (''SCImago Journal Rank'')(எஸ். ஜே. ஆர்.) என்பது ஒரு பத்திரிகையால் பெறப்பட்ட மேற்கோள்களின் எண்ணிக்கை மற்றும் மேற்கோள்களினைச் செய்யும் பத்திரிகைகளின் முக்கியத்துவம் அல்லது மதிப்பு ஆகிய இரண்டிற்கும் காரணமான அறிவார்ந்த பத்திரிகைகளின் அறிவியல் செல்வாக்கின் அளவீடு ஆகும். ஒரு பத்திரிகையின் எஸ்.ஜே.ஆர் என்பது ஒரு எண் மதிப்பு ஆகும். இது முந்தைய மூன்று ஆண்டுகளில் அந்த பத்திரிகையில் வெளியிடப்பட்ட ஒரு ஆய்வுக்கட்டுரை/வெளியீட்டிற்குத் தேர்ந்தெடுக்கப்பட்ட ஆண்டில் பெறப்பட்ட சராசரி மேற்கோள்களின் எண்ணிக்கையின் மதிப்பினைக் குறிக்கிறது. எஸ்.ஜே.ஆர் அதிக மதிப்பானது அந்த பத்திரிகை அதிக மதிப்பினைக் கொண்டுள்ளது எனக் குறிக்கின்றது. எஸ் ஜேஆர். சுட்டி என்பது பிணையக் கோட்பாட்டில் பயன்படுத்தப்படும் ஈஜென்வெக்டர் மைய அளவீட்டின் மாறுபாடாகும். இத்தகைய நடவடிக்கைகள் வலையமைப்பில் ஒரு முனையின் முக்கியத்துவத்தை அதிக மதிப்பெண் முனைகளுக்கான இணைப்புகள் முனையின் மதிப்பெண்ணுக்கு அதிக பங்களிப்பு செய்கின்றன என்ற கொள்கையின் அடிப்படையில் நிறுவுகின்றன. எஸ்ஜேஆர் காட்டி மிகப் பெரிய மற்றும் பன்முகத்தன்மை வாய்ந்த பத்திரிகை மேற்கோள் வலையமைப்பில் பயன்படுத்த உருவாக்கப்பட்டுள்ளது. இது ஒரு அளவு-சுயாதீன காட்டி மற்றும் அதன் மதிப்புகள் பத்திரிகைகளை அவற்றின் "கட்டுரைக்குச் சராசரி மதிப்பு" மூலம் வரிசைப்படுத்துகிறது. இதனை அறிவியல் ஆய்விதழ் மதிப்பீட்டுச் செயல்முறைகளில் ஆய்விதழ்களின் ஒப்பீடுகளுக்குப் பயன்படுத்தப்படலாம். எஸ்ஜேஆர் காட்டி என்பது ஒரு இலவச ஆய்விதழ் பதின்மானமாகும். இது பேஜ் தரவரிசை ஒத்த ஒரு வழிமுறையைப் பயன்படுத்துகிறது. எஸ்ஜேஆர் காட்டி என்பது 2 ஆண்டு காலப்பகுதியின் தாக்க காரணி (ஐ.எஃப்) அல்லது ஆவணத்தின் சராசரி மேற்கோள்களுக்கு மாற்றாக அமைகிறது. இது "ஒரு ஆவணத்திற்கான மேற்கோள்” (2y)" என்று சுருக்கமாக அழைக்கப்படுகிறது.